Strikke. Strikke wat gestel word om iets te vang. ‘n Ongemaklike onderwerp. Iets wat baie negatiewe reaksie kan uitlok.
Ek gaan my nie nou hier uitspreek vir of teen strikke nie. Ekself hou ook nie van die wreedheid daarvan nie. Sommige strikke, of eerder die meeste strikke wat gestel word, gaan om oorlewing, en ja, die doel heilig sekerlik nie die middele nie, maar ons kan nie altyd die situasie besef waarin dit gedoen word nie.
Elke nag vang die rooikat ‘n lammetjie, ‘n skaaplammetjie, een van ‘n stoet. Groot skade vir die boer.
Die man het oneindig las met die bure wat nie hulle katte kan beheer nie. Elke nag klim die katte deur sy venster, kom mors in sy huis, klim op die tafel en foeter in sy bakke kos wat oop staan. Hy het al met die bure gaan praat oor die probleem, maar daar kom net geen reaksie nie, die bure voel ‘n veer …